2000/730/EY: Komission päätös, tehty 10 päivänä marraskuuta 2000, Euroopan unionin ympäristömerkintälautakunnan perustamisesta ja lautakunnan työjärjestyksen vahvistamisesta (tiedoksiannettu numerolla K(2000) 3280) (ETA:n kannalta merkityksellinen teksti)



Virallinen lehti nro L 293 , 22/11/2000 s. 0024 - 0030



Komission päätös, tehty 10 päivänä marraskuuta 2000, Euroopan unionin ympäristömerkintälautakunnan perustamisesta ja lautakunnan työjärjestyksen vahvistamisesta (tiedoksiannettu numerolla K(2000) 3280) (ETA:n kannalta merkityksellinen teksti) (2000/730/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen ja erityisesti sen 175 artiklan 1 kohdan, ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000(1) ja erityisesti sen 13 artiklan, sekä katsoo seuraavaa: (1) Asetuksen (EY) N:o 1980/2000 13 artiklan mukaan komissio perustaa Euroopan unionin ympäristömerkintälautakunnan, jäljempänä "EUEB", joka koostuu asetuksen 14 artiklassa tarkoitetuista toimivaltaisista elimistä ja 15 artiklassa tarkoitetusta neuvoa-antavasta foorumista. (2) Asetuksen (EY) N:o 1980/2000 13 artiklan mukaan komissio vahvistaa EUEB:n työjärjestyksen asetuksen 17 artiklassa säädetyn menettelyn mukaisesti ja ottaen huomioon asetuksen liitteen IV mukaiset menettelyä koskevat periaatteet. (3) Asetuksen (EY) N:o 1980/2000 13 artiklan mukaan EUEB osallistuu muun muassa ympäristömerkin myöntämisperusteiden sekä arviointi- ja todentamisvaatimusten vahvistamiseen ja tarkistamiseen. (4) Asetuksen (EY) N:o 1980/2000 15 artiklan mukaan komissio varmistaa, että EUEB huolehtii toiminnassaan siitä, että tietyn tuoteryhmän osalta kaikki tämän tuoteryhmän parissa toimivat sidosryhmät, kuten teollisuus ja palvelujen tarjoajat, pk-yritykset mukaan lukien, käsiteollisuusyritykset ja niiden liikejärjestöt, ammattijärjestöt, kauppiaat, vähittäismyyjät, maahantuojat, ympäristönsuojeluryhmät ja kuluttajajärjestöt, osallistuvat asian käsittelyyn tasapuolisesti. (5) Asetuksen (EY) N:o 1980/2000 johdanto-osan 5 kappaleen mukaan valtioista riippumattomilla ympäristöjärjestöillä ja kuluttajajärjestöillä on merkittävä asema yhteisön ympäristömerkin myöntämisperusteiden laatimisessa ja vahvistamisessa, jotta suuri yleisö hyväksyisi yhteisön ympäristömerkkijärjestelmän. (6) Asetuksen (EY) N:o 1980/2000 6 artiklan 2 kohdan mukaan EUEB voi pyytää komissiota aloittamaan ekologisten arviointiperusteiden vahvistamista koskevan menettelyn. (7) Asetuksen (EY) N:o 1980/2000 6 artiklan 2 kohdan mukaan komissio antaa EUEB:lle toimeksiantoja, joiden perusteella EUEB kehittää ja tarkistaa määräajoin asetuksen soveltamisalaan kuuluville tuoteryhmille annettavien ympäristömerkkien myöntämisperusteita sekä niihin liittyviä arviointi- ja todentamisvaatimuksia. (8) Asetuksen (EY) N:o 1980/2000 6 artiklan 3 kohdan mukaan EUEB laatii toimeksiannon pohjalta ehdotuksen tuoteryhmää koskeviksi ympäristömerkin myöntämisperusteiksi sekä näihin perusteisiin liittyviksi arviointi- ja todentamisvaatimuksiksi asetuksen 4 artiklan ja liitteen IV mukaisesti sekä ottaen huomioon asetuksen liitteessä II tarkoitetut soveltuvuus- ja markkinatutkimusten tulokset, elinkaaritarkastelun sekä selvityksen ympäristön parannusmahdollisuuksista. (9) Asetuksen (EY) N:o 1980/2000 liitteessä IV olevan 1 kohdan mukaan ympäristömerkin myöntämisperusteiden laatimiseksi kullekin tuoteryhmälle perustetaan EUEB:n sisällä erityinen ad hoc -työryhmä, johon asetuksen 15 artiklassa tarkoitetut sidosryhmät ja 14 artiklassa tarkoitetut toimivaltaiset elimet osallistuvat. (10) Asetuksen (EY) N:o 1980/2000 5 artiklan mukaan komissio kuulee EUEB:tä yhteisön ympäristömerkkiä koskevasta työsuunnitelmasta. (11) Asetuksen (EY) N:o 1980/2000 10 artiklan mukaan EUEB:n jäsenet edistävät yhteistyössä jäsenvaltioiden ja komission kanssa yhteisön ympäristömerkin käyttöä. (12) Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Vahvistetaan tämän päätöksen liitteenä olevat Euroopan unionin ympäristömerkintälautakunnan perustamista ja kyseisen lautakunnan työjärjestystä koskevat säännöt. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä marraskuuta 2000. Komission puolesta Margot Wallström Komission jäsen (1) EYVL L 237, 21.9.2000, s. 1. LIITE EUROOPAN UNIONIN YMPÄRISTÖMERKINTÄLAUTAKUNNAN (EUEB) TYÖJÄRJESTYS EUEB:N ASEMA 1. Perustetaan asetusta (EY) N:o 1980/2000 noudattaen asetuksen 13 artiklassa tarkoitettu Euroopan unionin ympäristömerkintälautakunta (jäljempänä "EUEB"), joka toimii mainitun asetuksen mukaisesti. 2. EUEB:n tehtävänä on erityisesti: - pyytää komissiota aloittamaan tuoteryhmiä koskevien ekologisten arviointiperusteiden sekä niihin liittyvien arviointi- ja todentamisvaatimusten vahvistamista koskeva menettely, - osallistua tuoteryhmiä koskevien ympäristömerkin myöntämisperusteiden sekä niihin liittyvien arviointi- ja todentamisvaatimusten vahvistamiseen ja uudelleentarkasteluun, - olla komission kuultavana yhteisön ympäristömerkkiä koskevasta työsuunnitelmasta. 3. EUEB:n jäsenet edistävät yhteistyössä jäsenvaltioiden ja komission kanssa yhteisön ympäristömerkin käyttöä. KOKOONPANO 4. EUEB koostuu asetuksen (EY) N:o 1980/2000 14 artiklassa tarkoitetuista toimivaltaisista elimistä, joihin kuuluvat myös Euroopan talousalueen jäsenvaltioiden toimivaltaiset elimet, sekä mainitun asetuksen 15 artiklassa tarkoitetusta neuvoa-antavasta foorumista. 5. EUEB:n jäseniä ovat muiden muassa seuraavat eri sidosryhmiä edustavat organisaatiot: - COFACE (kuluttajat, edustaa myös BEUC:tä, EUROCOOPia ja AEC:tä), - EEB (ympäristöala), - ETUC (ammattijärjestöt), - UNICE (teollisuus), - UEAPME (pk-yritykset, käsiteollisuus), - EUROCOMMERCE (kauppa). Varmistaakseen kaikkien sidosryhmien tasapuolisen osallistumisen EUEB voi muuttaa tätä kokoonpanoa tarpeen mukaan joko komission pyynnöstä tai omasta aloitteestaan; muuttaminen edellyttää komission hyväksyntää. 6. Kukin EUEB:n jäsen nimeää yhteyshenkilön. PUHEENJOHTAJA, VARAPUHEENJOHTAJA JA SIHTEERISTÖ 7. EUEB:n puheenjohtajan ja kahden varapuheenjohtajan tehtäviä hoitavat vuorotellen asetuksen (EY) N:o 1980/2000 14 artiklassa tarkoitetut toimivaltaiset elimet. 8. Puheenjohtajan tehtävää hoitavat ensin vuorotellen Euroopan unionin jäsenvaltioiden toimivaltaiset elimet siten, että kukin niistä toimii puheenjohtajana sen ajan, jonka kyseinen jäsenvaltio on Euroopan unionin puheenjohtajavaltiona, ja tämän jälkeen saman pituisen kauden kunkin Euroopan talousalueen jäsenvaltion toimivaltaiset elimet kyseisten valtioiden nimien aakkosjärjestyksessä. 9. Kahden varapuheenjohtajan tehtäviä hoitavat toimivaltainen elin, jonka vuoro on toimia seuraavana puheenjohtajana, sekä toimivaltainen elin, joka toimi edellisenä puheenjohtajana. 10. Puheenjohtajan tai varapuheenjöhtajan tehtäviä hoitavan toimivaltaisen elimen tilalla voi poikkeuksellisesti toimia jompikumpi varapuheenjohtajista tai jokin muu EUEB:n jäsen. 11. EUEB voi kuitenkin milloin tahansa ryhtyä komission suostumuksella soveltamaan muuta tapaa määrätä puheenjohtaja ja varapuheenjohtajat. 12. EUEB:n sihteeristön tehtävät hoitaa komissio. KOKOUKSET 13. EUEB:n kokoukset kutsuu koolle puheenjohtaja, joka varapuheenjohtajien ja sihteeristön avustamana huolehtii kokouskutsujen, asialistojen, tausta-asiakirjojen sekä kokouspöytäkirjojen laatimisesta ja jakamisesta. 14. Komissio antaa pyynnöstä käyttöön kokoustilan, jos kokous pidetään Brysselissä. 15. Kokoukseen voi yleensä osallistua enintään kolme EUEB:n yksittäisen jäsenen edustajaa. 16. Euroopan unionin ja Euroopan talousalueen jäsenvaltioiden edustajat saavat osallistua EUEB:n kokouksiin. Komission edustajien on osallistuttava EUEB:n kokouksiin. Puheenjohtaja ja komissio voivat tarvittaessa kutsua myös muita sidosryhmiä osallistumaan kokouksiin. KULUT 17. Yhteisistä kuluista, jotka aiheutuvat kokouksista, ekologisten arviointiperusteiden laatimisesta ja uudelleentarkastelusta sekä muista toimista, vastaa komissio edellyttäen, että tällaisia menoja varten on hyväksytty vuotuinen budjetti. YLEISET SÄÄNNÖT (jotka koskevat muun muassa johtavia toimivaltaisia elimiä ja ad hoc -työryhmiä ja joita sovelletaan toteutettaessa toimia, jotka liittyvät tuoteryhmiä koskevien ekologisten arviointiperusteiden tai niihin liittyvien arviointi- ja todentamisvaatimusten vahvistamiseen tai uudelleentarkasteluun) 18. Toteuttaessaan toimia, jotka liittyvät jotakin tuoteryhmää koskevien ekologisten arviointiperusteiden tai niihin liittyvien arviointi- ja todentamisvaatimuksien vahvistamiseen tai uudelleentarkasteluun, EUEB valitsee asetuksen (EY) N:o 1980/2000 14 artiklassa tarkoitetuista toimivaltaisista elimistä yhden tai useamman tehtävään halukkaan toimivaltaisen elimen johtamaan toimintaa. Näistä toimivaltaisista elimistä käytetään nimitystä johtavat toimivaltaiset elimet. 19. Johtava toimivaltainen elin kokoaa EUEB:n jäsenten avustuksella mainitun asetuksen liitteessä IV olevassa 1 kohdassa tarkoitetun ad hoc -työryhmän. Työryhmää kootessaan se pyrkii aktiivisesti siihen, että ryhmässä on tasapainoisesti mukana muun muassa sidosryhmien, toimivaltaisten elinten ja komission edustajia. Euroopan unioniin kuuluvia ja Euroopan unionin ulkopuolisia sidosryhmiä kohdellaan tasavertaisesti. Edellä mainittujen sidosryhmien edustajien olisi mahdollisimman suurelta osin oltava asiantuntijoita, jotka tuntevat asianomaisen tuoteryhmän; heistä käytetään nimitystä tekniset edustajat. 20. Kaikki toimivaltaiset elimet pyrkivät aktiivisesti selvittämään kaikkien oman maansa sidosryhmien näkemykset asianomaisesta tuoteryhmästä ja välittävät nämä näkemykset ad hoc -työryhmälle ja EUEB:IIe. 21. Johtava toimivaltainen elin järjestää vähintään yhden ad hoc -työryhmän kokouksen ja toimii kokouksen puheenjohtajana. Komissio antaa pyynnöstä käyttöön kokoustilan, jos kokous järjestetään Brysselissä. 22. Edellä mainittujen sidosryhmien teknisten edustajien on mahdollisuuksien mukaan osallistuttava myös niihin EUEB:n kokouksiin, joissa käsitellään nimenomaan asianomaista tuoteryhmää. 23. EUEB, johtava toimivaltainen elin ja ad hoc -työryhmä noudattavat toiminnassaan edellä mainitun asetuksen 1 artiklassa säädettyjä tavoitteita ja periaatteita sekä mainitun asetuksen liitteessä IV säädettyjä menettelyä koskevia periaatteita. 24. EUEB, johtava toimivaltainen elin ja ad hoc -työryhmä ottavat huomioon asiaa koskevat yhteisön ympäristöpolitiikan periaatteet ja toimenpiteet sekä muiden asiaan liittyvien tuoteryhmien osalta tehdyn työn. 25. EUEB ja sen jäsenet sekä johtava toimivaltainen elin ja ad hoc -työryhmä pyrkivät kaikin kohtuullisin keinoin saavuttamaan yhteisymmärryksen koko työnsä osalta ja pyrkivät samalla ympäristönsuojelun korkeaan tasoon. VALMISTELUTYÖ (menettely, jota noudatetaan ennen kuin komissiota pyydetään aloittamaan menettely ekologisten arviointiperusteiden vahvistamiseksi tuoteryhmiä varten) 26. EUEB voi pyytää komissiota aloittamaan menettelyn ekologisten arviointiperusteiden vahvistamiseksi tuoteryhmiä varten. 27. EUEB ottaa huomioon asetuksen (EY) N:o 1980/2000 5 artiklassa tarkoitetun yhteisön ympäristömerkkiä koskevan työsuunnitelman ja erityisesti ei-tyhjentävän luettelon tuoteryhmistä, jotka katsotaan yhteisön toiminnan ensisijaisiksi kohteiksi. 28. EUEB suorittaa valmistelutyön sen määrittämiseksi, kuuluuko käsiteltävä tuoteryhmä yhteisön ympäristömerkin myöntämisjärjestelmän soveltamisalaan edellä mainitun asetuksen 2 artiklassa säädetyllä tavalla ja täyttääkö se erityisesti 2 artiklan 2 kohdassa säädetyt edellytykset. Komissio voi myös pyytää EUEB:tä suorittamaan tämän valmistelutyön. 29. Valmistelutyön suorittamista varten EUEB valitsee työtä johtamaan johtavan toimivaltaisen elimen tai johtavia toimivaltaisia elimiä, joka kokoaa tai jotka kokoavat ad hoc -työryhmän. Tässä yhteydessä sovelletaan edellä määritettyjä yleisiä sääntöjä. 30. Johtava toimivaltainen elin toteuttaa ad hoc -työryhmän avustuksella tarkoituksenmukaisessa laajuudessa muun muassa mainitun asetuksen liitteessä II tarkoitetun soveltuvuus- ja markkinatutkimuksen, elinkaaritarkastelun sekä selvityksen ympäristön parannusmahdollisuuksista ottaen samalla soveltuvilta osin huomioon 3 artiklan, liitteen I ja liitteessä IV olevan 1 kohdan säännökset. Tässä yhteydessä johtava toimivaltainen elin suorittaa ad hoc -työryhmän avustuksella muun muassa seuraavat tehtävät sikäli kuin se on tarkoituksenmukaista ja mahdollista: a) selvittää markkinoiden luonteen, mukaan luettuna alan teollisuuden ja talouden jakautuminen (suurimmat valmistajat, markkinaosuudet, tuonti jne.), kuvaa eri tuotetyypit, selvittää mahdollisuudet markkinoida tuloksekkaasti ympäristömerkillä varustettuja tuotteita sekä ehdottaa asianmukaista markkinointi- ja viestintästrategiaa; b) pyrkii selvittämään kaikkien sidosryhmien (toimivaltaiset elimet, eturyhmät jne.) näkemykset ja yksilöimään ne sidosryhmät, jotka olisivat valmiita tekemään yhteistyötä perusteita vahvistettaessa; c) selvittää keskeiset ympäristövaikutukset ja ympäristön karmalta parhaat alan toimintatavat, tarkastelee lisäksi ympäristön huomioon ottavaan suunnitteluun liittyviä kysymyksiä sekä yksilöi tärkeimmät osa-alueet, joilla tuoteryhmää voidaan parantaa, ja tavat, joilla nämä voidaan ottaa huomioon ekologisissa arviointiperusteissa; d) selvittää keskeiset osatekijät, jotka liittyvät tuotteen sopivuuteen kuluttajien tarpeiden kannalta, sekä tavat, joilla nämä osatekijät voidaan ottaa huomioon ympäristömerkin myöntämisperusteissa; e) kartoittaa olemassa olevat ympäristömerkit, standardit, testimenetelmät ja tutkimukset, jotka ovat olennaisia ympäristömerkin vahvistamisessa tuoteryhmälle, sekä hankkii niistä kappaleet, ottaa huomioon tuoteryhmään liittyvien muiden tuoteryhmien osalta tehdyn työn sekä arvioi testaamisen kustannukset; f) tarkastelee asiaa koskevaa kansallista, eurooppalaista ja kansainvälistä lainsäädäntöä; g) yksilöi tekijöitä, jotka voivat olla esteenä asianomaista tuoteryhmää koskevan ympäristömerkin onnistuneelle käyttöönotolle; h) laatii ja jakaa hyvissä ajoin ennen asiaa koskevia kokouksia kaikki tarvittavat valmisteluasiakirjat, joissa esitetään tiivistelmä kunkin edellä mainitun kolmen toimenpiteen tärkeimmistä havainnoista sekä muista tärkeistä tiedoista ja selvitysten tuloksista; i) laatii edellä mainittujen selvitysten ja tutkimusten tuloksista kattavan loppuraportin, joka kirjoitetaan englannin kielellä ja haluttaessa yhdellä muista yhteisön virallisista kielistä; loppuraportti armetaan. sekä painetussa että sähköisessä muodossa ja se julkistetaan kuulemista varten, mikäli mahdollista Euroopan unionin ympäristömerkkiä käsittelevällä verkkosivulla; loppuraportin on sisällettävä liitteenä luettelo kaikista työn aikana jaetuista asiakirjoista ja siihen liittyen tiedot kunkin asiakirjan jakamispäivämäärästä ja asiakirjan vastaanottajista sekä jäljennökset kyseisistä asiakirjoista; lisäksi loppuraportin on sisällettävä liitteenä luettelo työhön osallistuneista tai työn aikana kuulluista tai lausuntonsa antaneista sidosryhmistä sekä niiden yhteystiedot; niin ikään sen on sisällettävä tiivistelmä sekä tarvittaessa liitteet, joissa on esitetty yksityiskohtaiset yhteenvetolaskelmat; kaikki raportin johdosta saadut huomaukset otetaan huomioon, ja pyynnöstä toimitetaan tiedot siitä, mihin huomautusten johdosta on ryhdytty; j) esittää havainnot yhdelle tai useammalle EUEB:n kokoukselle ja antaa näiden kuulemisten perusteella sekä sen perusteella, miten todennäköistä on, että ympäristömerkki voidaan ottaa onnistuneesti käyttöön asianomaisen ehdolla olevan tuoteryhmän osalta, suosituksen siitä, olisiko asianomaiseen tuoteryhmään liittyvää kehittämistyötä jatkettava ja sitä koskevat ympäristömerkin myöntämisperusteet vahvistettava. 31. Jos EUEB hyväksyy edellä selostetun ehdolla olevaa tuoteryhmää koskevan valmistelutyön ja ad hoc -työryhmän puoltavan suosituksen, se toimittaa loppuraportin sekä toimeksiannon laatimista koskevat ehdotukset komissiolle ja pyytää komissiota aloittamaan menettelyn ekologisten arviointiperusteiden vahvistamiseksi asianomaiselle tuoteryhmälle sekä antamaan EUEB:IIe toimeksiannon, jossa otetaan huomioon edellä mainitut ehdotukset. EUEB:n jäsenet, jotka edustavat asetuksen (EY) N:o 1980/2000 15 artiklassa tarkoitettuja sidosryhmiä, voivat erikseen tai yhdessä liittää oman lausuntonsa loppuraporttiin. PERUSTEIDEN LAATIMISTA TAI TARKISTAMISTA KOSKEVA TOIMEKSIANTO (menettely, jota noudatetaan suoritettaessa komission antamaa toimeksiantoa, joka koskee tietyn tuoteryhmän ympäristömerkin myöntämisperusteiden ja niihin liittyvien arviointi- ja todentamisvaatimusten laatimista tai tarkistamista) 32. Komission annettua EUEB:lle asiaa koskevan toimeksiannon EUEB laatii ehdotuksen tiettyä tuoteryhmää koskevista ympäristömerkin myöntämisperusteista ja niihin liittyvistä arviointi- ja todentamisvaatimuksista. Toimeksiantoa suorittaessaan EUEB noudattaa määräaikaa, joka siinä on asetettu työn päätökseen saattamiselle. 33. Toimeksiannon suorittamista varten EUEB valitsee työtä johtamaan johtavan toimivaltaisen elimen tai johtavia toimivaltaisia elimiä, joka kokoaa tai jotka kokoavat ad hoc -työryhmän. Tässä yhteydessä noudatetaan edellä selostettuja yleisiä sääntöjä. 34. Johtava toimivaltainen elin määrittää ensin ad hoc -työryhmän avustuksella, onko kaikki edellä selostetut tarvittavat selvitykset, tutkimukset ja muu valmistelutyö tehty. Näihin kuuluvat erityisesti asetuksen (EY) N:o 1980/2000 liitteessä II tarkoitetut soveltuvuus- ja markkinatutkimus, elinkaaritarkastelu sekä selvitys ympäristön parannusmahdollisuuksista. Johtavan toimivaltaisen elimen olisi ad hoc -työryhmän avustuksella toteutettava kaikki aiheelliset toimet valmistelutyön saattamiseksi tarvittavilta osin ajan tasalle; tällöin on otettava huomioon edellä osassa "Valmistelutyö" selostetut menettelyt. 35. Johtava toimivaltainen elin esittää ehdotusluonnoksen ja siihen liittyvät raportit ja selvitykset yhdelle tai useammalle EUEB:n kokoukselle ja ilmoittaa, silloin kun se on aiheellista, näiden kuulemisten perusteella EUEB:lle, että toimeksianto voidaan katsoa saatetuksi päätökseen. Tässä yhteydessä kiinnitetään erityistä huomiota siihen, millä todennäköisyydellä ehdotusluonnos saa runsaasti kannatusta. 36. Vastaavasti EUEB antaa, silloin kun se on aiheellista, johtavan toimivaltaisen elimen ja ad hoc -työryhmän tekemän työn perusteella komissiolle tiedoksi perusteita koskevan ehdotuksen ja ilmoittaa komissiolle, että toimeksianto voidaan katsoa saatetuksi päätökseen. Tässä yhteydessä kiinnitetään erityistä huomiota siihen, millä todennäköisyydellä ehdotusluonnos saa runsaasti kannatusta. EUEB:n jäsenet, jotka edustavat asetuksen (EY) N:o 1980/2000 15 artiklassa tarkoitettuja sidosryhmiä, voivat erikseen tai yhdessä liittää oman lausuntonsa perusteluonnokseen. 37. Jos komissio ilmoittaa, että toimeksiantoa ei ole toteutettu, EUEB jatkaa perusteita koskevan ehdotuksen valmistelua edellä tässä osassa selostettujen menettelyjen ja vaatimusten mukaisesti. Komission on myös ilmoitettava perustelut kannalleen. 38. Jos komissio ilmoittaa minä tahansa ajankohtana, että toimeksianto on toteutettu, EUEB katsoo toimeksiannon saatetuksi päätökseen. EUEB:n on kuitenkin aloitettava toimeksiantoon liittyvä työ uudelleen, jos komissio sitä myöhemmin pyytää. 39. Jos EUEB katsoo minä tahansa ajankohtana, ettei se kykene toteuttamaan toimeksiantoa, sen on viipymättä ilmoitettava asiasta komissiolle ja esitettävä yksityiskohtaiset syyt tähän. PERUSTEIDEN UUDELLEENTARKASTELUA KOSKEVA TOIMEKSIANTO (menettely, jota noudatetaan suoritettaessa komission antamaa toimeksiantoa, joka koskee tietyn tuoteryhmän ympäristömerkin myöntämisperusteiden ja niihin liittyvien arviointi- ja todentamisvaatimusten uudelleentarkastelua) 40. Komission annettua EUEB:lle asiaa koskevan toimeksiannon EUEB tarkastelee uudelleen tiettyä tuoteryhmää koskevia ympäristömerkin myöntämisperusteita ja niihin liittyviä arviointi- ja todentamisvaatimuksia. 41. EUEB:n on erityisesti huolehdittava siitä, että se saa työnsä päätökseen hyvissä ajoin ennen voimassa olevien perusteiden voimassaolon päättymistä. 42. Toimeksiannon suorittamista varten EUEB valitsee työtä johtamaan johtavan toimivaltaisen elimen tai johtavia toimivaltaisia elimiä, jotka kokoavat ad hoc -työryhmän. Tässä yhteydessä noudatetaan edellä selostettuja yleisiä sääntöjä. 43. Johtava toimivaltainen elin tarkastelee ad hoc -työryhmän avustuksella uudelleen voimassa olevia ympäristömerkin myöntämisperusteita ja niihin liittyviä arviointi- ja todentamisvaatimuksia sekä tarkastelee ja tarvittaessa täydentää ja saattaa ajan tasalle edellä osassa "Valmistelutyö" mainittuja erilaisia selvityksiä, raportteja, kartoituksia ja muita työn tuloksia. 44. Johtava toimivaltainen elin arvioi ad hoc -työryhmän avustuksella erityisesti aikaisempia, nykyisiä ja tulevia tuloksia kyseessä olevan tuoteryhmän osalta, mukaan luettuina ympäristöhyödyt, ottaen huomioon tuoteryhmään liittyvissä muissa tuoteryhmissä saavutetut tulokset sekä yhteisön ympäristömerkkiä koskevan työsuunnitelman. 45. Johtava toimivaltainen elin esittää näiden arviointien ja selvitysten tulokset yhdelle tai useammalle EUEB:n kokoukselle ja suosittelee, silloin kun se on aiheellista, näiden kuulemisten perusteella EUEB:lle joko ekologisten arviointiperusteiden ja niihin liittyvien arviointi- ja todentamisvaatimusten jatkamista, kumoamista tai tarkistamista. Tässä yhteydessä kiinnitetään erityistä huomiota siihen, millä todennäköisyydellä suositus saa runsaasti kannatusta. 46. Vastaavasti EUEB suosittelee, silloin kun se on aiheellista, johtavan toimivaltaisen elimen ja ad hoc -työryhmän tekemän työn perusteella komissiolle joko ekologisten arviointiperusteiden ja niihin liittyvien arviointi- ja todentamisvaatimusten jatkamista, kumoamista tai tarkistamista. Tässä yhteydessä kiinnitetään erityistä huomiota siihen, millä todennäköisyydellä suositus saa runsaasti kannatusta. EUEB:n jäsenet, jotka edustavat asetuksen (EY) N:o 1980/2000 15 artiklassa tarkoitettuja sidosryhmiä, voivat erikseen tai yhdessä liittää oman lausuntonsa suositukseen. 47. Jos komissio ilmoittaa, että toimeksiantoa ei ole toteutettu, EUEB jatkaa valmistelua edellä tässä osassa selostettujen menettelyjen ja vaatimusten mukaisesti. Komission on myös ilmoitettava perustelut kannalleen. 48. Jos komissio ilmoittaa olevansa yhtä mieltä suosituksesta, jonka mukaan ekologisia arviointiperusteita ja niihin liittyviä arviointi- ja todentamisvaatimuksia olisi tarkistettava, EUEB toimii edellä osassa "Perusteiden laatimista tai tarkistamista koskeva toimeksianto" selostettujen menettelyjen ja vaatimusten mukaisesti. 49. Jos komissio on yhtä mieltä suosituksesta, jonka mukaan ekologisten arviointiperusteiden ja niihin liittyvien arviointi- ja todentamisvaatimusten voimassaolo olisi kumottava, tai suosituksesta, jonka mukaan voimassaoloa olisi jatkettava, EUEB katsoo toimeksiannon saatetuksi päätökseen. EUEB:n on kuitenkin aloitettava toimeksiantoon liittyvä työ uudelleen, jos komissio sitä myöhemmin pyytää. 50. Jos EUEB katsoo minä tahansa ajankohtana, ettei se kykene toteuttamaan toimeksiantoa, sen on viipymättä ilmoitettava asiasta komissiolle ja esitettävä yksityiskohtaiset syyt tähän. TYÖSUUNNITELMAAN LIITTYVÄ TYÖ (menettely, jota noudatetaan komission kuollessa EUEB:tä yhteisön ympäristömerkkiä koskevaan työsuunnitelmaan liittyvissä kysymyksissä) 51. EUEB voi esittää komissiolle asetuksen (EY) N:o 1980/2000 5 artiklassa tarkoitettuun yhteisön ympäristömerkkiä koskevaan työsuunnitelmaan liittyviä ehdotuksia. 52. EUEB:n olisi tällöin toteutettava kaikki tarvittavat ja aiheelliset toimenpiteet ja toimittava mainitun asetuksen 1 artiklan 1 ja 4 kohdassa säädettyjen tavoitteiden ja periaatteiden mukaisesti. 53. Ennen kuin EUEB ehdottaa uusia tuoteryhmiä, jotka yhteisö voisi ottaa ensisijaisesti huomioon toimissaan, sen on ensin määritettävä alustavasti ja suuntaa-antavasti, kuuluvatko kyseiset tuoteryhmät yhteisön ympäristömerkin myöntämisjärjestelmän soveltamisalaan edellä mainitun asetuksen 2 artiklassa säädetyllä tavalla ja täyttävätkö ne erityisesti 2 artiklan 2 kohdassa säädetyt edellytykset. Tällöin sen on otettava riittävässä määrin huomioon edellä osassa "Valmistelutyö" mainitut eri seikat. 54. EUEB ja sen jäsenet pyrkivät kaikin kohtuullisin keinoin saavuttamaan laajan yhteisymmärryksen koko tämän työn osalta. EUEB:N JÄSENTEN MUUT TOIMET 55. EUEB:n jäsenten on toimittava yhteisön ympäristömerkkijärjestelmän yleisen edun mukaisesti, ja ne voivat esittää kaikenlaisia aloitteita, jotka ne katsovat tärkeiksi ja hyödyllisiksi tämän kannalta. Ne voivat toimia myös komission pyynnöstä. Kyseeseen tulevia aloitteita ovat muun muassa seuraavat: - asetuksen (EY) N:o 1980/2000 10 artiklassa tarkoitetut tai muut edistämistoimet, - ad hoc -työryhmien muodostaminen, - toimet, joilla edistetään ympäristömerkin myöntämisperusteiden ja niihin liittyvien arviointi- ja todentamisvaatimusten yhdenmukaista soveltamista, mukaan luettuna asianomaisten tuotteiden käyttöohjeiden säännöllinen mukauttaminen ja parantaminen, - suuntaviivojen laatiminen esimerkiksi ekologisten arviointiperusteiden laatimisen helpottamiseksi, - tarvittavien sisäisten menettelyjen käyttöönotto. EUEB:N TOIMINNAN TARKASTELU 56. EUEB tarkastelee säännöllisesti toimintaansa ja esittää tarvittaessa komissiolle suosituksia sovellettavien menettelyjen muuttamisesta asianmukaisella tavalla. Ensimmäinen tarkastelu olisi toteutettava vuoden 2002 loppuun mennessä.